Genre: Other

Poziv nevladnim organizacijam, ki v pomurski regiji delujejo na področju socialnega varstva <p/> 1.7.2013 <p/> Avtor / Nosilec: društvo Zdrava pot <p/> V mesecu juniju so po Sloveniji potekali regijski posveti za pripravo regionalnih izvedbenih načrtov na področju socialnega varstva. Predstavniki Ministrstva za delo, družino, socialne zadeve in enake možnosti, Inštituta RS za socialno varstvo ter posameznih centrov za socialno delo so predstavili Nacionalni program socialnega varstva 2013 – 2020 (NPSV), proces priprave in okvirno vsebino regionalnih izvedbenih načrtov, ki bodo NPSV konkretizirali za posamezno regijo, ter socialne razmere v regijah. Udeleženci (CSD, občine, nevladne organizacije in drugi izvajalci storitev socialnega varstva) pa so v razpravi izpostavili potrebe različnih uporabnikov. <p/> Regionalni izvedbeni načrti morajo biti po NPSV oblikovani do konca tega leta. Ker pa MDDSZ namerava širitev mreže izvajalcev na lokalni ravni financirati iz evropskih strukturnih sredstev, za katere je potrebno ustrezne dokumente pripraviti že prej, bo čez poletje in zgodnjo jesen potekala intenzivna priprava tako nacionalnega kot vseh regionalnih izvedbenih načrtov. <p/> Na posvetih so se udeleženci dogovorili, da bodo čez poletje izvajalci po sektorjih (torej, CSD skupaj, občine skupaj in NVO skupaj) pripravili seznam potreb in prioritet, ki jih bomo združili in pretehtali na septembrskih delavnicah. <p/> Zato pozivamo vse nevladne organizacije, ki delujejo na področju socialnega varstva v posamezni regiji, da nam pošljete spodaj navedeno do konca julija 2013: - potrebe, ki bi jih bilo potrebno v njihovi regiji do leta 2016 reševati prednostno, - definirajte in argumentirajte prioritetna področja znotraj mreže storitev in programov, kjer potrebe uporabnikov v regiji ostajajo nezadovoljene in bo mrežo potrebno širiti, - opredelite načine in vire, s katerimi bo do leta 2016 možno mrežo širiti (pogledajte, kaj že obstaja, kaj bi bilo potrebno nadgraditi, kaj na novo vzpostaviti in kakšnih finančni viri so za to potrebni).